《春归》
宋代·卫宗武

红飞绿腻晴昼迟，木香满架柔条彼。
芳菲过眼能几日，娱乐常少多忧悲。
东君归计何太早，四序光阴如电扫。
今年花谢复明年，只使看花人易老。
萧然白发朱颜苍，竞春肯学儿童狂。
不如坐对岁寒木，清谈与客穷书囊。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。